หุ้นสหรัฐฯปิดในแดนบวก
ดัชนีหุ้นดาวโจนส์ ปิดที่ 13,204.62 จุด เพิ่มขึ้น 113.90 จุด ด้านแนสแดก  ปิดที่ 3,050.61 จุด  เพิ่มขึ้น 20.98 จุด
27 เม.ย. 2555

ดัชนีหุ้นดาวโจนส์ ปิดที่ 13,204.62 จุด เพิ่มขึ้น 113.90 จุด ด้านแนสแดก  ปิดที่ 3,050.61 จุด  เพิ่มขึ้น 20.98 จุด
ตลาดหุ้นสหรัฐฯวานนี้ ปิดบวกเป็นวันที่ 3 ติดต่อกัน จากข้อมูลภาคอสังหาริมทรัพย์และผลประกอบการที่แข็งแกร่งเกินความคาดหมายของบริษัทยักษ์ใหญ่ ในนั้นรวมถึง ล็อกฮีด มาร์ติน
ดัชนีหุ้นดาวโจนส์ เพิ่มขึ้น 113.90 จุด (0.87 เปอร์เซ็นต์) ปิดที่ 13,204.62 จุด แนสแดก เพิ่มขึ้น 20.98 จุด (0.69 เปอร์เซ็นต์) ปิดที่ 3,050.61 จุด ส่วน เอสแอนด์พี เพิ่มขึ้น 9.29 จุด (0.67 เปอร์เซ็นต์) ปิดที่ 1,399.98 จุด
ขณะที่ราคาน้ำมันขยับขึ้นวานนี้ หลังดอลลาร์อ่อนค่าตามคำพูดของประธานเฟดที่ชี้ว่ายังเร็วเกินไปสำหรับการประกาศชัยชนะในปฏิบัติการกอบกู้เศรษฐกิจ
สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนมิถุนายน เพิ่มขึ้น 43 เซนต์ ปิดที่ 104.55 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน เพิ่มขึ้น 78 เซนต์ ปิดที่ 119.92 ดอลลาร์ต่อบาร์เรล